b'\n_START_ARTICLE_\nGraphical user interface\n_START_PARAGRAPH_\nAng isang graphical user interface o GUI (IPA: /\xcb\x88\xc9\xa1u\xcb\x90i\xcb\x90/) ay isang uri ng user interface na pinapahintulot ang isang tao na magamit ang kompyuter at mga kagamitang kinokontrol ng kompyuter. Imbis na magbigay ng teksto lamang na mga menu, o pagpasok ng mga utos: mga graphical icon, biswal na pahiwatig o natatanging elementong grapikal na "widget", ang pinapakita. Kadalasang ginagamit ang mga icon na sinasamahan ng teksto, tatak, o tekstong nabigasyon upang buong mailarawan ang impormasyon at mga aksiyon na gagamitin ng isang tagagamit. Kadalasang naisasagawa ang mga aksiyon sa pamamagitan ng direktang pagmanipula ng mga elementong grapikal.'